|  |  |  |  |
| --- | --- | --- | --- |
| **Ügyiratszám:** | **K/723-5/2022.** |  |  |

**Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága**

**J E G Y Z Ő K Ö N Y V**

Készült **2022. március 24-én 8:00 órai kezdettel** a Kulturális, Oktatási, Szociális, Egészségügyi és Sport Bizottság **nyílt** üléséről.

**Jelen vannak:**

* Fekete-Pataki Editbizottsági elnök, Gelencsér Attila, Keszei Balázs és Molnár Zoltán
* Terplán Zoltán alpolgármester,
* Dr. Zalán Gábor jegyző,
* Dr. Nagy Edina aljegyző,
* Kovács-Mezei Virág igazgatási osztályvezető,
* Fekete Balázs irodavezető,
* Kovács István Kft. igazgató,
* Raposa Helga intézményvezető,
* Pócza Zoltán intézményvezető,
* Guttmann Ferencné intézményvezető,
* Gregorich Szilvia jegyzőkönyvvezető.

**Fekete-Pataki Edit** bizottsági elnök köszönti a megjelenteket. Elmondja, hogy Velkyné Ball Andrea igazoltan távol van és Dr. Koczor Gábor munkahelyi elfoglaltsága miatt jelezte késését. **Fekete-Pataki Edit** bizottsági elnök megállapítja, hogy a bizottság **4 fővel határozatképes.**

**Fekete-Pataki Edit** bizottsági elnök kéri a TOP Plusz-3.3.2-21 Helyi egészségügyi és szociális infrastruktúra fejlesztése című pályázat benyújtásának megtárgyalását nyílt ülés keretében 7. napirendi pontként történő.

**Fekete-Pataki Edit** szavazásra bocsátja a módosított napirendet, amit a bizottság egyhangúlag, **4 igen** szavazattal elfogad.

**N A P I R E N D:**

1. Az óvodai beiratkozás időpontjának és az óvodai körzetek meghatározása a 2022/2023 nevelési évre

Előadó a polgármester nevében: Kovács-Mezei Virág igazgatási osztályvezető

1. Kőszeg Meseváros Óvoda és Bölcsőde honvédelmi intézkedési terve

Előterjesztő: Guttmann Ferencné intézményvezető

1. Kőszeg Meseváros Óvoda és Bölcsőde továbbképzési programjának jóváhagyása

Előterjesztő: Guttmann Ferencné intézményvezető

1. Beszámoló a közétkeztetés minőségellenőrzéséről

Előadó a polgármester nevében: Kovács-Mezei Virág igazgatási osztályvezető

1. A Kőszegi Szociális Gondozási Központ által biztosított időkorúak nappali ellátásra alapszolgáltatással kapcsolatos fenntartói nyilatkozat

Előadó a polgármester nevében: Kovács-Mezei Virág igazgatási osztályvezető

1. A Kőszegi Városüzemeltető és Kommunális Szolgáltató Nonprofit Kft. beszámolója az önkormányzati bérlakások ellenőrzéséről

Előterjesztő: Kovács István igazgató

1. TOP Plusz-3.3.2-21 Helyi egészségügyi és szociális infrastruktúra fejlesztése

Előadó a polgármester nevében: Fekete Balázs fejlesztési iroda vezetője

1. **napirendi pont**

**Az óvodai beiratkozás időpontjának és az óvodai körzetek meghatározása a 2022/2023 nevelési évre**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti az előterjesztést.Elmondja, hogya nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet meghatározza az óvodai beiratkozás idejét. A fenntartónak az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább 30 nappal közleményt vagy hirdetményt kell közzé tenni. A rendelet meghatározza a közlemény néhány további kötelező elemét is. Ezek közül egyik legfontosabb elem az óvodai felvételi körzetek meghatározása. A 2022/2023-as nevelési évre az óvodai beíratás időpontja 2022. május 4-én és 5-én 8.00-16.00 óra közti időpontban lenne. Megköszöni a figyelmet.

**Terplán Zoltán** érdeklődik, hogy az ukrán menekült gyermekek érkezésére tudnak-e rugalmasan reagálni.

**Kovács-Mezei Virág** elmondja, hogy a menedékes státusszal rendelkező gyerekek soron kívül kezelendők.

**Gelencsér Attila** megkérdezi, hogy amennyiben a menedékes gyermek a létszámba nem fér bele, abban az esetben mi történik?

**Guttmann Ferencné** tájékoztatást ad, hogy ezeket a gyermeket a magadott létszám felett is fel kell venni a tartózkodási helye szerinti intézménybe.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**24/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde óvodai beíratásának időpontját, az óvodai felvételi körzeteket, az óvodák nyitvatartását a 2022/2023. nevelési évre a mellékletben foglaltak szerint határozza meg és tegye közzé.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde honvédelmi intézkedési terve**

**Előterjesztő: Guttmann Ferencné intézményvezető**

**Guttmann Ferencné** elmondja, a Kőszeg Meseváros Óvoda és Bölcsőde, mint köznevelési intézmény a 49/2016. (XII. 28.) EMMI rendelet alapján elkészítette a honvédelmi intézkedési tervét, melynek szükségességét röviden indokolja. Tekintettel arra, hogy az intézmény alapdokumentumai az új bölcsődei csoport indítása miatt módosultak, új honvédelmi intézkedési terv elkészítése is szükségessé vált.

**Terplán Zoltán** a létszám ellenőrzésével kapcsolatban érdeklődik, hogy a nyilvántartás mely napszakban történik?

**Guttmann Ferencné** elmondja, hogy reggel 9.00 óra környékén, amikor a következő napra az étkezések leadása is történik. Ekkor kerül sor a napi jelenléti ív megírására.

**Terplán Zoltán** rendkívüli helyzet esetén megvan-e a szabálya, hogy kinek mit kell tenni egy óvodában.

**Guttmann Ferencné** igennel válaszol, megvan ki ennek a felelőse, aki kézben tartja és viszi.

**Keszei Balázs** megkérdezi, hogy a honvédelmi intézkedési tervnek mi a leadás határideje? Úgy tudja, hogy ez október 10. napja.

**Guttmann Ferencné** igennel válaszol. Hozzáfűzi, hogy a módosítás most januárban történt, így ebben az esetben most válik szükségessé.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**25/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde honvédelmi intézkedési tervét a melléklet szerinti tartalommal ismerje meg, és vegye tudomásul az abban foglaltakat.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Kőszeg Meseváros Óvoda és Bölcsőde továbbképzési programjának jóváhagyása**

**Előterjesztő: Guttmann Ferencné intézményvezető**

**Guttmann Ferencné** elmondja, hogy a pedagógus-továbbképzés intézményesített rendszerében minden pedagógus számára kötelező a programban való részvétel, a képzési kötelezettségek alól az 55. életévüket betöltött pedagógusok mentesülnek. A Kormány rendelet értelmében az új továbbképzési program elkészítése előtt a nevelési-oktatási intézmény nevelőtestületének értékelnie kell az előző továbbképzési időszakot, valamint az intézmény továbbképzési programjának időarányos végrehajtását. Jelenleg az ötödik továbbképzési ciklusuk valósul meg, amely 2018. szeptember 1-től 2023. augusztus 31-ig határozza meg az intézményi továbbképzési feladatokat. Hozzáfűzi, hogy a következő ciklusra szóló továbbképzési programot a továbbképzési időszak első évét megelőző év márciusában kell elfogadni, ezért kéri a program elfogadását.

**Fekete-Pataki Edit** érdeklődik a program hatékonyságáról.

**Guttmann Ferencné** úgy gondolja, hogy az utolsó két évben a programok hatékonyak voltak, azonban az azt megelőző időszakban kevés volt az óraanyag száma a programoknak és semmitmondóak voltak. Kiemeli, hogy szakmailag és módszertanilag a mindennapi gyakorlatban hasznosítható és hatékony programok szervezésére törekszenek.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**26/2022. (III.09.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszeg Meseváros Óvoda és Bölcsőde 2023. szeptember 1. - 2028. augusztus 31. közötti időszakra szóló továbbképzési programját a melléklet szerinti tartalommal fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**Beszámoló a közétkeztetés minőségellenőrzéséről**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** elmondja, hogy a tavalyi évben elfogadott stratégia alapján megtörtént a felmérés. Megköszöni az intézmények együttműködését, mivel elég sok papírmunkával járt. Nagy számban érkeztek vissza a kérdőívek, melynek eredményét röviden összegzi. Kiemeli, hogy nagyon rossz értékelés nem érkezett. Nem olyan tragikus az állapot, mint amilyennek egy-egy jelzésből látszott. Úgy gondolja, hogy azért lehetne ezt fejleszteni. Szeretnék az értékelést a JustFood Kft. felé is megküldeni. A jövőben elektronikus formában szeretnék a felmérést megtenni, melyet röviden indokol. Köszöni a figyelmet.

**Fekete-Pataki Edit** véleménye, hogy ha elérnek egy minőségi javulást, akkor a probléma megoldásában is előrébb jutnak. Ezt követően megköszöni az Igazgatási osztály és az intézményvezetők munkáját. Javasolja, hogy az összegzés eljusson a JustFood Kft. felé, mivel ez az ő munkájukat is segíteni fogja a jövőben.

**Kovács-Mezei Virág** hozzáfűzi, hogy továbbra is fennáll a szúrópróba ellenőrzés lehetősége. Megkapták a márciusi kóstoló jegyeket, melyek átvehetők.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az előterjesztésben szereplő **határozati javaslatot,** melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**27/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a Kőszegi Közös Önkormányzati Hivatal közétkeztetés minőségellenőrzéséről szóló beszámolóját a melléklet szerint fogadja el.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Szociális Gondozási Központ által biztosított időkorúak nappali ellátásra alapszolgáltatással kapcsolatos fenntartói nyilatkozat**

**Előadó a polgármester nevében: Kovács-Mezei Virág igazgatási osztályvezető**

**Kovács-Mezei Virág** röviden ismerteti a döntés szükségességét. Raposa Helga intézményvezető asszony tájékoztatta a hivatalt arról, hogy a 2022. március 7-től életbe lépett járványügyi intézkedések enyhítésére hivatkozva a kőszegi Idősek Klubja tagjai jelezték, hogy szeretnék személyes jelenléttel igénybe venni a szolgáltatást. A Kőszegi Szociális Gondozási Központ Kőszeg, Dózsa Gy. u. 24. szám alatti székhelyén nyújtott Idősek Klubja alapszolgáltatás igénybevételi módjának megváltoztatásához ismételten szükséges a fenti, utolsó érvényben lévő eljárási rend alapján a Képviselő-testület döntése.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja a **határozati javaslatot**, melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**28/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

1. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a 10/2021. (VII. 15.) számú határozatát vonja vissza
2. Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy a fenntartásában működő Kőszegi Szociális Gondozási Központ által biztosított időskorúak nappali ellátása alapszolgáltatást - a szolgáltatást igénybevevők véleményének ismeretében - a Kőszeg, Dózsa Gy. u. 24. szám alatti székhelyen és a Horvátzsidány, Fő u. 6. szám alatti telephelyen személyes jelenléttel nyújtsa.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

1. **napirendi pont**

**A Kőszegi Városüzemeltető és Kommunális Szolgáltató Nonprofit Kft. beszámolója az önkormányzati bérlakások ellenőrzéséről**

**Előterjesztő: Kovács István igazgató**

**Kovács István** elmondja, hogy a törvényi kötelezettségüknek eleget téve elvégezték a bérlakások ellenőrzését. A járvány ellenére a teljes körű bérlakás állomány személyes ellenőrzését elvégezték. Minden ellenőrzésről jegyzőkönyvet vettek fel, amelyet az ingatlan bérlőjével is aláírattak. Röviden ismerteti az ellenőrzések során tapasztaltakat.

A korábbi ellenőrzésekhez képest pozitív tapasztalat, hogy a bérlők 25-30 %-a többet fordít a lakás felújítására, komfortosabbá tételére. Ez azonban azt is jelzi, hogy hosszú távon kívánnak az önkormányzati bérlakásban maradni (lakásbérleti szerződések nagy része határozatlan idejű), és nem gondolkodnak önálló lakhatás megteremtésében. Röviden ismerteti a kilakoltatás folyamatát, sajnálatosan a veszélyhelyzet miatt a végrehajtások felfüggesztésre kerültek. Röviden elmondja, hogy a majdnem 300 bérlakásból az éves lakbér-bevétel kicsit meghaladta a 76 millió forintot, mely a pillanatnyi árak tekintetében kettő új lakás vétel árát jelenti. Ebből a bevételből nagyobb karbantartást, festést javítást már nem tudnak megoldani.

Ezt követően röviden ismerteti a komoly problémákat jelentő, rossz műszaki állapotban lévő bérlakásokat. Végezetül pedig elmondja, hogy szükséges lenne egy középtávú bérlakás koncepció kialakítására, amelyben meg kellene határozni, hogy a kőszegi bérlakás állomány mekkora legyen, milyen célokat szolgáljon, milyen módon lehetne a megmaradó állományt felújítani, értékét megőrizni, illetve elősegíteni a bérlakás állomány mobilizációját és a saját lakhatás megteremtésének ösztönzését.

**Molnár Zoltán** hozzáfűzi, hogy a 76 millió forintból a közel 300 lakásra nem jut még az elkövetkező 10 évben sem. Úgy gondolja, hogy a 10 legrosszabb állapotban lévő lakást kellene felújítani, azonban fennáll annak a veszélye, hogy pár év múlva a fennmaradó lakások egy része válik életveszélyessé. A bérlakás koncepció kialakításának célját abban gondolja, hogy egy kezelhető 40-50 lakásra csökkenteni a bérlakások számát.

**Gelencsér Attila** úgy gondolja, hogy a szociális bérlakás ürülést követően úgy kellene felújítani, hogy piaci alapon lehessen bérbe adni, hiszen arra is igény van.

**Fekete-Pataki Edit** észrevétele, hogy van igény szükséglakásokra, mely átmeneti segítséget, lakhatást biztosít. Megkérdezi, hogy szerződés megkötésekor kiköthető-e a felújítás, ráfordítás?

**Kovács István** elmondja, hogy jogszabály kötelezi erre, nem kell külön a szerződésben kikötni. Ezt kövezően szociális bérlakás esetében röviden ismerteti a bérlők kötelezettségeit. A lakások lakható állapotban kerülnek átadásra, azonban előjöhetnek vizesedési és penész problémák. Sok függ a bérlő hozzáállásától, használatától. A piaci bérlakásoknak is vannak veszélyei, melyet röviden ismertet. A lakás a leadásakor sok esetben lakhatatlan állapotban van.

**Kovács-Mezei Virág** hozzáfűzi, hogy törvényi meghatározások vannak ezen kötelezettségekre. Ehhez kapcsolódóan röviden ismerteti a vagyonkoncepciót, mely minden évben egy irányvonalat jelöl ki. Úgy gondolja, hogy el lehet dönteni, hogy a 300 lakást lecsökkentsék, de még így is a lakások kb. 90%-a határozatlan időre van kiadva, melyeket vagy úgy lehet kiüríteni, hogy felajánlanak egy cserelakást, vagy kártalanítást fizetnek.

**Kovács István** röviden elmondja az Áfa beléptetés kötelezettség hátrányait.

**Fekete-Pataki Edit** érdeklődik, hogy a 265 lakás esetében van-e kimutatás a tartozás összegéről.

Egy viszonyítási alap lehet, hogy mely irányba indulnának el a lakbér emelés tekintetében.

**Kovács István** pontos adatokkal rendelkezik.Az éves beszámoló tartalmazni fogja.Ezt követően rövid tájékoztatást ad a kintlévőségekről.

**Gelencsér Attila** a lakbéremeléssel kapcsolatban hozzáfűzi, hogy ha a piaci lakást az Áfa összegével megemelnék, akkor az már nem lenne nagyon messze a valós értéktől.

Ezt követően röviden átbeszélésre kerülnek azok a karbantartások, melyekre bérbeszámítási megállapodást kötöttek.

Mivel több kérdés, hozzászólás és észrevétel nem érkezik, **Fekete-Pataki Edit** szavazásra bocsátja a **határozati javaslatot**, melyet a bizottság egyhangúlag, **4 igen** szavazattal elfogad.

*A bizottság az alábbi határozatot hozza:*

**29/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága a Kőszegi Városüzemeltető és Kommunális Szolgáltató Kft. önkormányzati bérlakások ellenőrzéséről szóló beszámolóját fogadja el.

1. **napirendi pont**

**TOP Plusz-3.3.2-21 Helyi egészségügyi és szociális infrastruktúra fejlesztése**

**Előadó a polgármester nevében: Fekete Balázs fejlesztési iroda vezetője**

**Fekete Balázs** röviden elmondja, hogy aTOP PLUSZ-3.3.2-21 azonosító számú, *Helyi egészségügyi és szociális infrastruktúra fejlesztése* című konstrukcióra Kőszeg Város Önkormányzata pályázatot kíván benyújtani. A pályázat tárgya új orvosi ügyeleti épület létrehozására. Az új, 200 m2-es orvosi ügyeleti épületet a létesülő mentőállomás szomszédságában, az Egészségházzal szemközti telken tervezik elhelyezni. Az új mentőállomásnak helyet adó telek mérete lehetővé teszi az orvosi ügyelet felépítését is, ezzel a város egészségügyi ellátását biztosító intézmények egymás közelében, jól megközelíthető helyen szolgálhatnák a lakosságot. A tervezett új, korszerű ügyeleti épület – a jelenlegi lehetőségekhez képest – akadálymentes megközelíthetőséget biztosít. Röviden ismertetésre kerülnek az épület tervezett helységei, a pályázat benyújtásának határideje, valamint a beruházás tervezett összköltsége.

**Dr. Koczor Gábor 8.55 órakor megérkezik.**

**Dr. Koczor Gábor** nagyon örül az új tervezetnek, hogy lesz egy új ügyeleti egység.Egyelőre az ügyelet jövőjebizonytalan.A tervezet szerint nem a háziorvosokkal fogják megoldani a működtetést, hanem külön személyzettel.

**Fekete Balázs** elmondja, amennyiben változások lesznek és a működtetés állami feladatokhoz fog tartozni, a jövőben a két épület összenyithatóságát is meg tudják oldani.

**Fekete-Pataki Edit** megkérdezi, hogy 100% intenzitású a pályázat vagy önerőre is szükség lesz?

**Fekete Balázs** elmondja, hogy 100%-os támogatottságú. Szeretnék a maximális keretet kihasználni. A számításokba bele kalkuláltak az építőipari áremelkedést.

**Fekete-Pataki Edit** megkérdezi, hogy az önkormányzat saját maga nyújtaná be vagykonzorciumi formában?

**Fekete Balázs** elmondja, hogy az önkormányzat saját maga.

Ezt követően átbeszélésre kerül a tervezett fűtési rendszer.

Mivel kérdés, hozzászólás és észrevétel nem érkezik, **Fekete-Pataki Edit** szavazásra bocsátja az **határozati javaslatot**, melyet a bizottság egyhangúlag, **5 igen** szavazattal elfogad.

*A bizottság az alábbi határozatot hozza:*

**30/2022. (III.24.) Kulturális, Oktatási, Szociális, Egészségügyi és Sport Bizottsági határozat:**

Kőszeg Város Önkormányzata Képviselő-testületének Kulturális, Oktatási, Szociális, Egészségügyi és Sport Bizottsága javasolja a Képviselő-testületnek, hogy rendelje el a TOP Plusz-3.3.2-21 *Helyi egészségügyi és szociális infrastruktúra fejlesztése* című felhívás keretében *új orvosi ügyeleti épület* létrehozása tárgyában pályázat benyújtását és hatalmazza fel a polgármestert a pályázati kérelem aláírására.

**Felelős**: a közlésért Fekete-Pataki Edit bizottsági elnök

**Határidő**: a Képviselő-testület soron következő ülése

Mivel több hozzászólás, kérdés, vélemény nem érkezik, **Fekete-Pataki Edit** megköszöni a figyelmet és az ülést 9.05 perckor berekeszti.

Kelt, mint az első oldalon.

Fekete-Pataki Edit

bizottsági elnök bizottsági tag